ai4bharat/Pralekha huggingface dataset:
قبائیلی امور کی وزارت
ٹی آر آئی ایف ای ڈی نے ایم ایف پی کے لئے کم از کم امدادی قیمت اسکیم اور ون دھن یوجنا کے نفاذ کے لئے دادر اور ناگر حویلی اور دمن اور دیو انتظامیہ کے ساتھ مفاہمتی عرضداشت کا تبادلہ کیا
نئی دہلی، 30 مارچ 2021: ایم ایف پی کے لئے کم از کم امدادی قیمت اسکیم اور ون دھن یوجنا کے نفاذ کے لئے ٹی آر آئی ایف ای ڈی نے قبائلی امور کی وزارت کے تحت دادر اور ناگر حویلی اور دمن اور دیو کی انتظامیہ کے ساتھ مفاہمتی عرضداشت پر دستخط کیے ہیں۔ دادر اور ناگر حویلی، دمن اور دیو درج فہرست ذات / درج فہرست قبائل اور دیگر پسماندہ طبقات اور اقلیتوں کی مالی اور ترقیاتی کارپوریشن لمیٹڈ کی ریاستی نفاذ کاری ایجنسی کے طور پر تقرری کی گئی ہے۔ قبائلیوں کے ذریعہ معاش میں بہتری لانے کے مشن کے حصہ کے طور پر اور قبائلیوں کو بااختیار بنانے کے لئے، ٹی آر آئی ایف ای ڈی مختلف پروگراموں اور پہل قدمیوں کو نافذ کر رہی ہے۔
مفاہمتی عرضداشت، جس پر 5 مارچ 2021 کو دستخط عمل میں آئے ، کےتحت کم از کم امدادی قیمت  کے توسط سے چھوٹی جنگلاتی پیداوار  کی مارکیٹنگ کے نظام اور ایم ایف پی کے لئے ویلیو چین کی ترقی کو مرکز کے زیر انتظام علاقوں میں نافذ کیا جائے گا۔ اس سلسلے میں مرکز کے زیر انتظام علاقے میں ایک ون دھن وکاس کیندر قائم کرنے کے لئے منصوبے وضع کیے گئے ہیں۔
ایم ایف پی کے لئے کم از کم امدادی قیمت قبائلی امور کی وزارت کی ایک فلیگ شپ اسکیم ہے جس کا مقصد جنگلاتی پیداوار کو جمع کرنے والے قبائلی افراد کو معاوضہ اور مناسب قیمت فراہم کرانا ہے۔ فراہم کی جانے والی مناسب قیمت قبائلیوں کو عام طور پر حاصل ہونے والی قیمت سے تقریباً تین گنا ہے اور اس طرح ان کی مجموعی آمدنی میں تین گنا اضافہ ہوتا ہے۔ اس اسکیم کی وجہ سے گذشتہ برس قبائلی معیشت میں 3000 کروڑ روپئے کی آمد ہوئی اور یہ قبائلیوں کی تبدیلی کے لئے مشعل راہ بن کر ابھری ہے۔ جنگلات میں رہنے والے قبائلیوں کے لئے روزگار کے ہمہ گیر مواقع پیدا کرنے کے لئے ، ون دھن کیندرو کے قیام کے ذریعہ ایم ایف پی کی قدرو قیمت میں اضافے، برانڈنگ اور مارکیٹنگ کا ایک پروگرام، ون دھن یوجنا  اسی اسکیم کا ایک عنصر ہے۔
ون دھن قبائلی اسٹارٹ اپس بھی، جمع کرنے والے قبائلیوں، جنگلات میں رہنے والے قبائلیوں اور گھر میں رہ کر کام کرنے والے قبائلی صناعوں کے لئے روزگار کے مواقع پیدا کرنے کے ایک وسیلے کے طور پر ابھر ے ہیں۔ دادر اور ناگر حولی اور دمن اور دیو کی انتظامیہ کے ساتھ شراکت داری اور بعد ازاں قبائلی فلاح و بہبود کی اسکیموں کا نفاذ مرکز کے زیر انتظام علاقوں میں قبائلیوں کے ذریعہ معاش میں بہتر ی کو یقینی بنائے گا۔
اس کے علاوہ، مرکز کے زیر انتظام علاقے کے قبائل کو ٹرائبس انڈیا نیٹ ورک – شو رومس اور Tribesindia.com ،کے توسط سے بڑے بازاروں تک رسائی حاصل ہوگی ۔ ٹی آر آئی ایف ای ڈی فی الحال اس خطے سے نئے قبائلی سپلائرس کو پینل میں شامل کر رہا ہے اور جلد ہی ٹرائبس انڈیا شو روم دادر اور ناگر حویلی اور دمن اور دیو سے قبائلی مصنوعات شامل کرنا شروع کر دیں گے اور اس طرح اس خطے کی منفرد مصنوعات تک رسائی میں اضافہ ہوگا۔ ایم ایف پی کے لئے کم از کم امدادی قیمت اور ون دھن یوجنا اور دیگر اہم پہل قدمیوں جیسی فلیگ شپ اسکیموں کے توسط سے قبائلی عوام کے لئے روزگار کے مواقع پیدا کرنے اور آمدنی میں اضافہ کرنے کے لئے ٹی آر آئی ایف ای ڈی سخت محنت کر رہی ہے۔
سماجی انصاف اور تفویض اختیارات کی وزارت
درج فہرست ذاتوں اور درج فہرست قبیلوں پر کئے جانے والے ظلم وزیادتی کی روک تھام کے لئے قومی ہیلپ لائن 14566
ہندی ، انگریزی اور علاقائی زبانوں میں دستیاب اس ہیلپ لائن کا مقصد تفریق کو ختم کرنا اور درج فہرست ذاتوں اور قبیلوں کے ارکان کو تحفظ فراہم کرنا ہے
اس ہیلپ لائن تک رسائی، ملک بھر میں کسی موبائل یا کسی ٹیلی کام آپریٹر کے لینڈ لائن نمبر سے ایک وائس کال کرکے حاصل کی جاسکتی ہے
ہیلپ لائن سے کسی بھی شکایت کے ، ایف آئی آر کے طورپر اندراج کو یقینی بنایا گیا ہے
سماجی انصاف اور تفویض اختیارات کی وزارت نے ظلم وزیادتی کی روک تھام کے لئے ایک قومی ہیلپ لائن شروع کی ہے ۔ یہ ہیلپ لائن ہندی ، انگریزی اور ریاستوں و مرکز کے زیر انتظام علاقوں کی علاقائی زبانوں میں ملک بھر میں ٹول فری نمبر 14566 پر ہمہ وقت دستیاب ہے۔
رسائی حاصل کرنے کا طریقہ :
اس ہیلپ لائن تک رسائی، ملک بھر میں کسی موبائل یا کسی ٹیلی کام آپریٹر کے لینڈ لائن نمبر سے ایک وائس کال کرکے حاصل کی جاسکتی ہے۔یہ ہیلپ لائن سیلف سروس پورٹل پر مبنی ایک ویب سائٹ کے طورپر بھی دستیاب ہے۔
اصل مقصد :
ظلم وزیادتی کی روک تھام سے متعلق قانون 1989 کی مختلف شقوں اور سماجی حقوق کے تحفظ سے متعلق قانون 1955 کی مختلف شقوں کے بارے میں بیداری لانا ، جن کا مقصد تفریق کو ختم کرنا اور سبھی کو تحفظ فراہم کرنا ہے۔ اس ہیلپ لائن سے اس بات کی یقین دہانی ہوتی ہے کہ ہر شکایت ایف آئی آر کے طور پر رجسٹر ہوتی ہے، راحت فراہم کی جاتی ہے ، سبھی رجسٹرڈ شکایات پر تحقیقات کی جاتی ہے اور داخل کی گئی سبھی فرد جرم پر عدالت میں فیصلے کے لئے مقدمہ چلایا جاتا ہے اور یہ سب کچھ قانون میں دئے گئے مقررہ وقت کے اندر اندر کیا جاتا ہے۔
شکایتوں کا نمٹارہ :
پی او اے قانون 1989 اور پی سی آر قانون 1955 پر عمل درآمد نہ کئے جانے کے بارے میں ، متاثر / شکایت کنندہ / غیر سرکاری تنظیم سے موصولہ ہر شکایت کے لئے ایک نمبر جاری کیا جاتا ہے۔ شکایات کنندہ یا غیر سرکاری تنظیمیں شکایت کی تازہ ترین صورتحال کے بارے میں آن لائن جانکاری حاصل کرسکتی ہیں۔
بیداری میں اضافہ :
کسی بھی سوال کا جواب آئی وی آر یا آپریٹر کی طرف سے ہندی ، انگریزی اور علاقائی زبانوں میں دیا جاتا ہے۔
خود بہ خود عمل درآمد اور رائے دینے سے متعلق نظام :
پی او اے قانون 1989 اور پی سی آر قانون 1955 کی، متاثرہ سے متعلق ہر شق پر گہری نظر رکھے جانے اور اس پر عمل درآمد کو ریاستوں اور مرکز کے زیر انتظام علاقوں کے ،عمل درآمد کرنے والے حکام کو ریمائنڈر جاری کرکے یقینی بناتی ہیں ۔ یہ ریمائنڈر میسج یا ای – میل کی شکل میں بھیجے جاتے ہیں۔ اس ہیلپ لائن پررائے دینے سے متعلق ایک مستعد نظام دستیاب کرایا گیا ہے۔
وزارت اطلاعات ونشریات
آئی ایف ایف آئی 52انڈین پینورما فلم ’سیجو‘نے 1958 تک ہند-بھوٹان سرحد پر موجود جاگیردارانہ زمینی مدت نظام کی بربریت کا خلاصہ کیا
نئی دہلی،27نومبر؍2021:
سیجو ایک بوڈو زبان کی فلم ہے، جو اب تک نامعلوم 1958ء تک ہند-بھوٹان سرحد پر چلنے والے جاگیردارانہ زمینی مدت نظام کی غیر انسانی بربریت کا خلاصہ کرتی ہے۔
انڈین پینورما فیچر فلم سیکشن کے تحت 52ویں آئی ایف ایف آئی میں دکھائی گئی یہ فلم آسام میں ہند-بھوٹان سرحد کے پاس سیکھونگ گُری گاؤں کے ایک نوجوان لڑکے سیجو کے اِرد گرد گھومتی ہے۔اُس کی زندگی میں ایک افسوسناک موڑ آتا ہے، جب وہ جاگیردارانہ زمینی کاشت نظام کا شکار ہوجاتا ہے۔واقعات کے بعد کا موڑ لڑکے کو ایک سادھو میں بدل دیتاہے۔
آج ایک پریس کانفرنس کو خطاب کرتے ہوئے فلم کے ہدایت کار وشال پی چلیہا نے کہا’’جب میں غلامی کے بارے میں سوچتاہوں تو میرے ذہن میں افریقہ کی تصویر ابھرتی ہے۔مجھے قطعی نہیں معلوم تھا کہ میرے گھر کے بغل میں بھی غلامی کی روایت موجود تھی۔
انہوں نے کہا کہ جب فلم ساز اُن کے پاس کہانی کا خاکہ لے کر آئےتو اِس نے اُنہیں بہت متاثر کیا اور اُنہوں نے فلم بنانے کا فیصلہ کرلیا۔
تیاریوں کے بارے میں گفتگو کرتے ہوئے ہدایت کار نے کہا کہ وہ بھوٹان گئے اور تمام سرحدی گاؤں میں لوگوں سے بات چیت کی۔انہوں نے کہا ’’اِس پر کوئی تحریری ریکارڈ دستیاب نہیں تھا۔ یہ سب اُس ظالم جاگیردارانہ نظام کے متاثرین کے آباء و اجداد کے دماغ میں ہی ریکارڈ تھا۔‘‘
انہوں نے مزید کہا کہ فلم کو پورا کرنے میں تقریباً چھ ماہ لگے۔یہ ٹیم تحقیق کےلئے بھوٹان اور سرحدی گاؤں میں رکی تھی۔ انہوں نے کہا ’’اُن کی اولادوں نے کہانی کو بہت خوبصورتی کے ساتھ سنایا اور یہی وجہ ہے کہ میں ایک خوبصورت اسکرپٹ لکھ سکا۔‘
سیجو

ہدایت کار کے بارے میں:وشال پی چلیہا آسام کے ایک فلم ساز اور اسکرین پلے رائٹر ہیں۔اُن کی پچھلی فلموں میں ’’40ایئرس اِن دی وائلڈ’’ ایک دستاویز فلم ’سبدھان‘شامل ہیں۔
فلم کے بارے میں:یہ فلم آسام میں ہند-بھوٹان سرحد کے پاس واقع سیکھونگ گُری گاؤں کے ایک نوجوان لڑکے سیجو کے آس پاس گھومتی ہے۔ وہ ایک خوش مزاج بچہ ہے اور وہ اپنے دوستوں کے ساتھ کھیلنا پسند کرتاہے۔ اُس کی زندگی میں افسوس ناک موڑتب آتا ہے، جب وہ جاگیردارانہ زمین کاشت نظام کا شکار ہوجاتا ہے۔بھوٹان میں ایف ایل ٹی ایس چلن میں تھا اور 1958میں اسے ختم کئے جانے تک یہ ہند-بھوٹان سرحدی علاقوں کے پاس رہنے والے لوگوں کو متاثر کرتاتھا۔بعد کے واقعات اُس نوجوان کو ایک سادھو میں تبدیل کردیتے ہیں۔
فلم ساز:وشال فلمز کی شروعات 2001ء میں گوہاٹی آسام میں پری یم کھیرکتاری کے ذریعے کی گئی تھی۔اس کے پروڈکشن ‘دی تائی پھاکیز ’کو 2009ء میں بہترین انتھروپولوجیکل فلم کے لئے نیشنل ایوارڈ ملا ۔شِوم پروڈکشن کا قیام 2017ء میں آسام میں اوم پرکاش کھیر کتاری کے ذریعے کی گئی۔وشال فلمز کے ساتھ بنی ‘سیجو’اس کی پہلی فیچر فلم ہے۔
کاسٹ اور کریو
اسکرین پلے: وشال پی چلیہا
ڈی او پی:آشوتوش کشیپ
ایڈیٹر:بشال شرماہ
کاسٹ:بجیٹ باسو متاری
ٹیکسٹائلز کی وزارت
کپڑے اور ریلوے کی وزیر مملکت محترمہ درشنا جردوش نے کہا کہ سلک مارک کا مقصد سلک  کو مناسب فروغ دینا اور ملک- بیرون ملک بھارتی سلک کی برانڈ ایکویٹی کو بنانا ہے
انہوں نے سلک مارک ایکسپو کا افتتاح کیا
22 اگست 2022 سے 28 اگست 2022 تک منعقد ہونے والی سلک مارک ایکسپو میں 12 ریاستوں کے 39 نمائش کنندگان شرکت کر رہے ہیں
کپڑے اور ریلویز کی وزیر مملکت محترمہ درشنا وکرم جردوش نے ٹیکسٹائل کی وزارت میں سکریٹری جناب اوپیندر پرساد سنگھ اور جناب رجت رنجن اوکھنڈیار آئی ایف ایس، سی ای او اور ممبر سکریٹری، سنٹرل سلک بورڈ ، ٹیکسٹائل کی وزارت کی موجودگی میں سلک مارک ایکسپو کا افتتاح کیا۔ اس نمائش کا انعقاد سنٹرل سلک بورڈ، کپڑے کی وزارت، بھارت سرکار کی حمایت یافتہ ایک سوسائٹی سلک مارک آرگنائزیشن آف انڈیا  کے ذریعہ کیا جا رہا ہے۔
اس موقع پر محترمہ درشنا جردوش نے یہ بھی ذکر کیا کہ بھارتی ٹیکسٹائل ایک عالمی مواقع کے دہانے پر کھڑی ہے۔ سنٹرل سلک بورڈ نے اس بات کو یقینی بنانے کے لیے ایک نیا نظام شروع کیا ہے کہ سلک  پروڈکٹ لیبلنگ کے عمل کے ذریعے سے پرو کنزیومر کے لیے فعال معلومات کے لیے اپنے کنٹینٹ کے بارے میں مخصوص مارکنگ کرتے ہیں ۔ اس بارے میں تفصیلات بتاتے ہوئے انہوں نے کہا کہ سلک مارک آرگنائزیشن آف انڈیا کی جانب سے ’’سلک مارک‘‘ کے نام سے ایک اسکیم تیار کی گئی ہے۔ انہوں نے کہا کہ سلک مارک کا مقصد ملک - بیرون ملک میں ریشم کو مناسب فروغ دینا اوربھارتی ریشم کی برانڈ ایکویٹی کو بنانا ہے۔ انہوں نے کہا کہ یہ نہ صرف ریشم کے صارفین کے مفادات کی، بلکہ سلک ویلیو چین کے تمام فریقوں کے مفادات کا بھی تحفظ ہورہاہے جس میں کسان، ریلرز، ٹوئسٹرز مینوفیکچررز اور خالص ریشم کے تاجر شامل ہیں۔
انہوں نے یہ بھی کہا کہ ان نمائشوں کا مقصد ہماری متمول وراثت کا تحفظ کرنا اور سلک کے شعبے میں کام کرنے والی خواتین بنکروں اور کارکنوں کو بااختیار بنانا اور انہیں بہتر زندگی گزارنے کے مزید مواقع فراہم کرنا ہے۔ انہوں نے کہا کہ حکومت اس صنعت کو فروغ دینے کے لیے کئی اقدامات کر رہی ہے۔ محترمہ جردوش نے نمائش کنندگان اور بنکروں کے ساتھ بات چیت کی اور ان سے اعلیٰ ریشم کے پروڈکٹس بھی خریدے۔
سلک مارک ایک کوالٹی ایشورنس لیبل ہے جو اس بات کی نشاندہی کرتا ہے کہ اسے جس پروڈکٹ پر چسپاں کیا گیا ہے وہ خالص ریشم سے بنا ہے۔ اسے ریشم کے دھاگے، ساڑیوں، ڈریس سے متعلق سامان، تیار ملبوسات، فرنشننگ کے سامان اور دیگر سلک پروڈکٹس پر چسپاں کیا جا سکتا ہے جو 100فیصد قدرتی ریشم سے بنے ہوتے ہیں۔ 4300 سے زیادہ ممبران اور 4.3 کروڑ سے زیادہ سلک مارک لیبل والے پروڈکٹس بازار میں ہیں۔ 'سلک مارک آرگنائزیشن آف انڈیا' ریشم میں کوالٹی موومنٹ کی قیادت کر رہی ہے اور ریشم برادری کو خالص ہونے کی یقین دہانی کرا رہی ہے۔ سلک مارک لگنے سے اہلیت کے معیارات پر روشنی ڈالی جائے گی جس سے ریشم برادری کو ایک ساتھ جوڑنے کے علاوہ گھریلو اور برآمداتی بازاروں میں صارفین کا اعتماد بڑھے گا۔
سلک مارک ایکسپو، سلک مارک کو فروغ دینے کے لئے ایک مضبوط وسیلہ ثابت ہوا ہے۔ 22 اگست 2022 سے 28 اگست 2022 تک منعقد ہونے والی اس ایکسپو میں 12 ریاستوں کے 39 نمائش کنندگان حصہ لے رہے ہیں۔
وزیراعظم کا دفتر
یونان میں اسکون کے سربراہ گرو دیاندھی داس سے وزیر اعظم کی ملاقات
وزیر اعظم جناب نریندر مودی نے 25 اگست 2023 کو یونان کے شہر ایتھنس میں اسکون کے سربراہ گرو دیاندھی داس سے ملاقات کی۔
وزیر اعظم نے 2019 میں بھارت میں ان کے ساتھ ہوئی ملاقات کو یاد کیا۔ انہیں یونان میں اسکون کی سرگرمیوں کے بارے میں بتایا گیا۔
وزارتِ تعلیم
ایچ آر ڈی کے وزیر کل بینگلورو میں اسرو کے صدر دفتر سے ایک منفرد ‘‘پردھان منتری انوویٹیو لرننگ پروگرام’’ ۔ ‘دھرو ’ کا آغاز کریں گے
نئی دہلی، 9 اکتوبر 2019، انسانی وسائل کے فروغ کے مرکزی وزیر جناب رمیش پوکھریال نشنک کل بینگلورو میں بھارتی خلائی تحقیق کی تنظیم ، اسرو کے صدر دفتر سے پردھان منتری انوویٹیو لرننگ پروگرام ۔‘دھرو’ کا آغاز کریں گے۔پردھان منتری لرننگ انوویٹیو پروگرام کا مقصد باصلاحیت طلبا کو ان کی صلاحیتوں کا مکمل فائدہ اٹھانا اور سماج کا تعاون کرنا ہے۔ اسرو کے چیئرمین ڈاکٹر کے سیوان، خلا میں جانے والے پہلے بھارتی شہری ونگ کمانڈر راکیش شرما اے سی  اور حکومت ہند کے پرنسپل سائنسی مشیر پروفیسر کے وجے راگھون اس موقع پر مہمان اعزازی ہوں گے۔
جناب رمیش پوکھریال نشنک نے کہا ہے کہ پردھان منتری انوویٹیو لرننگ پروگرام باصلاحیت بچوں کی نشاندہی کرنے اور انہیں اپنی صلاحیتوں اور علم میں اضافہ کرنے کی حوصلہ افزائی کرنے کے لئے شروع کیا جارہا ہے۔ انہوں نے مزید کہا کہ ملک بھر میں بہترین کارکردگی کے مراکز میں بچوں کو معروف ماہرین کے ذریعہ نکسلی شعبوں میں پرورش اور سرپرستی کی جائے گی تاکہ وہ اپنی مکمل صلاحیت حاصل کرسکیں۔امید ہے کہ بہت سے منتخب کردہ طلبا اپنے منتخب کردہ شعبوں میں اعلی ترین سطح تک پہنچیں گے اور اپنی برادری، ریاست اور اپنے ملک کے لئے باعث فخر ہوں گے۔
ایچ آر ڈی کے وزیر نے کہا کہ اس طرح کے پروگرام بھارت کو جدت طرازی کے لئے ایک بہتر مقام بنائیں گے۔ جدت طرازی کرنے والے نئے افراد مقررہ مدت میں ملک کو پچاس کھرب ڈالر والی معیشت بنانے میں مددگار ثابت ہوں گے۔
جناب پوکھریال نے یہ بھی کہا کہ پہلے بیچ میں غیر معمولی صلاحیت والے 60 طلبا کو منتخب کیا گیا ہے۔ کل کے آغاز کے بعد تقریباً 14 دن کا ایک پروگرام منعقد کیا جائے گا جس میں ان 60 طلبا کے ساتھ ایک تقریب 23 اکتوبر 2019 کو منعقد کی جائے گی۔
- اس پروگرام کو دھرو کے نام سے جانا جائے گا  اور ہر طالب علم کو دھرو تارہ کہا جائے گا۔ طلبا پھر اپنی کامیابیوں کے ساتھ چمکیں گے اور دوسروں کے لئے راہ ہموار کریں گے۔
- یہ دو شعبوں یعنی سائنس اور پرفارمنگ آرٹ کا احاطہ کریں گے۔ اس کے لئے کل ملاکر 60 طالب علم ہوں گے، 30 الگ الگ علاقوں سے۔ 60 طلبا پورے ملک سے آکر یہاں شریک ہوں گے۔
- یہ طلبا نویں سے بارہویں کلاس کے ہوں گے اور ان میں سرکاری اور پرائیویٹ دونوں طرح کے اسکولوں کے بچے شامل ہوں گے۔ یہ پروگرام کا صرف پہلا مرحلہ ہے جسے بعد میں تخلیقی تحریک جیسے دوسرے شعبوں تک وسعت دی جائے گی۔
اسکولی تعلیم اور خواندگی کے محکمے کی سکریٹری محترمہ رینا رے اور وزارت، سائنس اور ٹکنالوجی کے محکمے، کلچر کی وزارت اور نیتی آیوگ کے دیگر سینئر عہدے دار بھی اس موقع پر موجود ہوں گے۔
۔۔۔۔۔۔۔۔۔۔۔
م ن۔وا۔ن ا۔
U- 4521
(Visitor Counter : 51
بہت چھوٹی، چھوٹی اور درمیانی صنعتوں کی وزارت
جناب نارائن رانے کہا ہے کہ آتم نربھر بھارت اور برآمدات کو فروغ دینے کا مقصد حاصل کرنے کے لئے ایم ایس ایم ایز کے درمیان ایڈوانس مینوفیکچرنگ صلاحیتوں کو فروغ دینے کے واسطے درآمدی متبادل اور ساختی اقدامات کے لیے صحت کو ایک ہدف شعبے کے طور پر شناخت کیا گیا ہے
ایم ایس ایم ای کے مرکزی وزیر جناب نارائن رانے نے 3 مئی 2023 کو نئی دہلی میں انڈیا ہیلتھ ڈائیلاگ  پلیٹ فارم کا آغاز کیا۔ حاضرین سے خطاب کرتے ہوئے جناب رانے نے کہا کہ ’’ہمارے وزیر اعظم جناب نریندر مودی جی کی متاثر کن اور بصیرت انگیز قیادت میں ہندوستان کو عالمی مینوفیکچرنگ ہب اور ہر طرح سے آتم نربھر بنانے کےلئے ایم ایس ایم ای کی وزارت مستقبل کے واسطے لچکدار عالمی سپلائی چین بنانے کے مقصد سے ہندوستان کے ان کے وژن کو عملی جامہ پہنانے کے لیے کام کر رہی ہے۔ ہماری وزارت نے صحت کو درآمدی متبادل کے لیے ایک ہدف شعبے کے طور پر شناخت کیا ہے اور اتم نربھر بھارت اور صحت کے ڈومین میں برآمدات کو فروغ کا مقصد حاصل کرنے کے لئے ایم ایس ایم ای کے درمیان ایڈونسڈ مینوفیکچرنگ صلاحیتوں کو فروغ دینے کے واسطے ساختی اقدامات کے لیے آئی ایچ ڈی کے ساتھ شراکت داری کر رہی ہے۔
انڈین کونسل آف میڈیکل ریسرچ  ایمس دہلی میں انڈیا ہیلتھ ڈائیلاگ کے آغاز کے موقع پر عالمی صحت کی صنعت کے ماہرین اور صنعت کے رہنماؤں کے مطابق مستقبل کے لیے تیار ٹیکنالوجیز اور اختراعات ہندوستان میں صحت کے ہر پہلو کو بدل دیں گی کیونکہ ملک، خود کفیل  بننے کی کوشش کر رہا ہے۔ ان کا خیال تھا کہ جدید ٹیکنالوجیز ہندوستان کے مستقبل پر حاوی ہونے والی ہیں اور ایڈوانس مینوفیکچرنگ ایکو سسٹم کی تعمیر میں ایم ایس ایم ایز کی وزارت کا رول ہندوستان کو اتم نربھر بھارت بنانے اور ہندوستان کو صحت اور صحت دیکھ ریکھ میں مینوفیکچرنگ ہب بنانے میں اہم ہے۔
انڈیا ہیلتھ ڈائیلاگ  – جو کہ ایک تعاون والا اور متعلقین کا پلیٹ فارم ہے ، انڈین چیمبر آف بزنس اینڈ کامرس کی ایک عالمی پہل ہے جو کہ انڈین کونسل آف میڈیکل ریسرچ، انڈین میڈیکل ایسوسی ایشن  کی ساتھ شراکت داری میں کی جارہی ہے اور جس کو ایم ایس ایم ای کی وزارت کا تعاون حاصل ہے۔ اس پہل کا مقصد ستقبل کے لیے صحت اور صحت دیکھ ریکھ کے شعبے میں انقلاب لانے کے لیے ایک زبردست ایکو سسٹم تیار کرنا ہے۔
انڈیا چیمبر کے صدر اور سی ای او جنا ب نتن پنگوترا نے کہا کہ آئی ایچ ڈی کو خاص طور پر ایک مربوط پلیٹ فارم کے طور پر ڈیزائن کیا گیا ہے جوکہ صحت دیکھ ریکھ کے شعبے میں اتم نربھر بھارت کو فروغ دینے کے لیے تبدیلی لانے اور ایک جامع ایکو سسٹم تیار کرنے کے لیے پیش پیش رہے گا۔ انہوں نے کہا کہ یہ پلیٹ فارم ریاستی حکومتوں کے لیے اپنی اپنی ریاستوں میں کاروبار اور سرمایہ کاری کے مواقع کو ظاہر کرنے کا ایک بہترین موقع بھی فراہم کرتا ہے۔ ہیلتھ ریسرچ کے سکریٹری ڈاکٹر راجیو اور ڈی جی ، آئی سی ایم آر ڈاکٹر راجیو بہل نے آئی سی ایم آر کیمپس میں انڈیا ہیلتھ ڈائیلاگ  شروع کرنے پر اظہار تشکر کیا۔
۔۔۔۔۔۔۔۔۔۔۔
ش ح۔ا گ۔ن ا۔
U-4849
(Visitor Counter : 58
نوجوانوں کے امور اور کھیل کود کی وزارت
آندھرا پردیش، فٹ انڈیا اسکول ہفتہ منانے میں سرفہرست رہا ۔21 ہزار سے زیادہ اسکولوں نے فٹ انڈیا فلیگ حاصل کئے
وزیر اعظم جناب نریندر مودی کی واضح اپیل کی وجہ سے اس سال 19 اگست کو ،فٹ انڈیا تحریک کی ایک زبردست بنیاد پڑی۔ جناب مودی نے اپنے مقبول عام شو من کی بات میں 24 نومبر کو سبھی اسکولوں سے زور دے کر کہا تھا کہ وہ دسمبر میں فٹ انڈیا ہفتہ منائیں اور فٹ انڈیا اسٹار درجہ بندی میں اپنا اندراج کرائیں۔
فٹ انڈیا اسکول ہفتہ کا انعقاد ابھی تک 26 ہزار 845 اسکولوں میں کیا جاچکا ہے۔ آندھرا پردیش اس میں سرفہرست ہے۔ یہاں 13 ہزار 839 فٹ انڈیا اسکولوں نے، فٹ انڈیا ہفتہ منایا۔ کرناٹک اور اترپردیش دوسرے اور تیسرے نمبر پر رہے۔ کرناٹک میں ایک ہزار 967 اور اترپردیش میں ایک ہزار 504 اسکولوں نے فٹ انڈیا ہفتہ منایا۔
اس ہفتہ کے دوران تندرستی کے بارے میں یوگ، فری ہینڈ مشقوں، کھیل مقابلوں، پینٹنگ مقابلوں اور مضمون نگاری وتقریری مقابلوں جیسی مختلف سرگرمیوں کا انعقاد کیاگیا۔ یہ پروگرام کسی طالب علم کی زندگی میں تندرستی کی اہمیت کو اجاگر کرنے کے مقصد سے اسکولوں کی طرف سے منعقد کئے گئے ۔
فی الحال 21ہزار 344اسکولوں نے فٹ انڈیا فلیگ حاصل کئے۔ آندھرا پردیش نے ہی پورے بھارت میں فٹ انڈیا درجہ کے اسکولوں میں سب سے اونچی پوزیشن حاصل کی۔ یہاں 8 ہزار 117اسکولوں کو فٹ انڈیا درجہ کے اسکول قرار دیاگیا۔ اس کے بعد کرناٹک کا نمبر ہے، جہاں 5 ہزار 989 اسکولوں نے فٹ انڈیا اسکول کا درجہ حاصل کیا۔
کچھ اسکولوں نے بہت ہی تخلیقی انداز میں اپنے عزم کا مظاہرہ کیا، جیسے نئی دہلی کا ارواچین انٹرنیشنل اسکول۔ اس اسکول نے فٹ انڈیا کے لئے ایک نغمہ تیار کیا۔ اس نغمہ کی دھن اور بول اس اسکول کے اساتذہ اور خود طلبا نے تیار کئے اور اسے خوبصورتی سے گایا۔ اسی طرح آر کے پورم کے سیکٹر 8 کے کیندریہ ودیالیہ نے تندرستی کے بارے میں منفرد انداز کا ایک شو پیش کیا، جس میں اس کے طلبا نے کارکردگی کا مظاہرہ کیا۔ تمل ناڈو کے کرور علاقہ کے زی لیٹیرا اسکول کے این نیتر اور آندھرا پردیش کے سائی بابا سینٹرل اسکول کے آر تیجسوی نے اس موضوع پر اپنی انفرادی انداز کی تخلیق سے لوگوں کا دل موہ لیا۔
فٹ انڈیا اسکول درجہ نظام، بھارت میں اسکولوں میں شروع کیاگیا، تندرستی سے متعلق درجہ بندی کا پہلا نظام ہے۔ اس کے تحت اسکولوں کو ایک فٹ انڈیا فلیگ، 3 ستاروں اور 5 ستاروں کا درجہ دیا جاتا ہے۔ یہ درجہ بندی طلبا اور اساتذہ کی تندرستی کی سطح، بنیادی ڈھانچے کی دستیابی اور تندرستی سے متعلق سرگرمیوں میں ان کی شرکت کی بنیاد پر کی جاتی ہے۔ فٹ انڈیا اسکول کا درجہ حاصل کرنے کے لئے فٹ انڈیا فلیگ حاصل کرنا پیشگی شرط ہے۔
سماجی انصاف اور تفویض اختیارات کی وزارت
دِویہ کلا میلہ 29 جون سے 5 جولائی تک جے پور میں منعقد کیا جائے گا
تقریباً 20 ریاستوں / مرکز کے زیر انتظام علاقوں کے 100 دیویانگ صناع / فنکار اور صنعت کار حضارت اپنی مصنوعات اور مہارت کی نمائش کریں گے
دیویانگ جنوں کی اختیارکاری کا محکمہ ملک بھر کے دیویانگ جن صنعت کاروں/ صناعوں کی مصنوعات اور دستکاری کی نمائش کے لیے ایک منفرد پروگرام ’دِویہ کلا میلہ‘ کو 29 جون سے 5 جولائی تک جواہر کلا کیندر، جواہر لال نہرو مارگ، جے پور ، راجستھان میں منعقدر کر رہا ہے۔ یہ میلہ وزیٹر حضرات کے لیے ایک دلچسپ تجربہ ہوگا کیونکہ اس میں جموں و کشمیر، شمال مشرقی ریاستوں سمیت ملک کے مختلف حصوں کی رنگ برنگی مصنوعات جیسے دستکاری، ہتھ کرگھا، زردوزی کے کام اور ڈبہ بند خوردنی مصنوعات ایک ساتھ دیکھنے کو ملیں گی۔
یہ پی ڈبلیو ڈی / دیویانگ جنوں کی اقتصادی اختیار کاری کی سمت میں ڈی ای پی ڈبلیو ڈی کی ایک منفرد پہل قدمی ہے۔ دِویہ کلا میلہ دیویانگ جنوں کی مصنوعات اور مہارتوں کی مارکیٹنگ اور نمائش کے لیے ایک بڑا پلیٹ فارم پیش کرتا ہے۔ جے پور، راجستھان میں منعقد ہونے والا یہ دِویہ کلا میلہ 2022 سے شروع ہونے والے دِویہ کلا میلے سلسلے کی چھٹویں کڑی ہے – دہلی، دسمبر 2022،  ممبئی، فروری 2023  بھوپال، مارچ 2023،  گواہاٹی، مئی 2023  اندور، جون 2023۔
تقریباً 20 ریاستوں / مرکز کے زیر انتظام علاقوں کے تقریباً 100 دیویانگ صناع/ فنکار اور صنعت کار اپنی مصنوعات اور مہارتوں کی نمائش اس میں کریں گے۔ وسیع زمرے میں مندرجہ ذیل مصنوعات یہاں ہوں گی: گھر کی سجاوٹ اور طرز حیات، ملبوسات، اسٹیشنری اور ماحولیات دوست مصنوعات، ڈبہ بند خوردنی مصنوعات اور نامیاتی مصنوعات، کھلونے اور تحائف، نجی لوازمات – زیورات، کلچ بیگس، یہ سبھی کے لیے ’ووکل فار لوکل‘ بننے کا موقع ہے اور دیویانگ دستکاروں کے ذریعہ اضافی عزم سے تیار کی گئیں مصنوعات کو یہاں دیکھا اور خریدا جا سکے گا۔
جے پور کا 7 روزہ ’دِویہ کلا میلہ‘ صبح 10 بجے سے رات 10:00 بجے تک کھلا رہے گا۔ 29 جون سے 5 جولائی کے دوران اس میں دیویانگ فنکاروں کی کارکردگی سمیت ثقافتی سرگرمیوں کا ایک سلسلہ ملاحظہ کیا جا سکتا ہے۔ پروگرام میں وزیٹر حضرات ملک کے مختلف علاقوں کے اپنے پسندیدہ کھانوں کا لطف لے سکتے ہیں۔
تقریب کا آغاز سماجی انصاف اور تفویض اختیارات کے مرکزی وزیر ، حکومت ہند ڈاکٹر وریندر کمار کے ذریعہ 29 جون کو شام 5 بجے ہونا طے پایا ہے۔ اس موقع پر حکومت ہند کی سماجی انصاف اور تفویض اختیارات کی وزیر مملکت محترمہ پرتیما بھومک بھی موجود رہیں گی۔
محکمے کے پاس اس تصور کو فروغ دینے کے لیے شاندار منصوبے ہیں، جس کے تحت ملک بھر میں ’دِویہ کلا میلہ‘ کا انعقاد کیا جائے گا۔ 2023-24 کے دوران یہ پروگرام بھارت کے 12 شہروں میں منعقد کیا جائے گا۔
زراعت اور کاشتکاروں کی فلاح و بہبود کی وزارت
وزیر زراعت کا کسان بھائیوں اور بہنوں کے نام خط
نئی دہلی 17 دسمبر :
وزیر زراعت کا کسان بھائیوں اور بہنوں کے نام خط
وزارت دفاع
ہندوستانی بحریہ اسلامی جمہوریہ ایران سے شہریوں کو وطن واپس لائے گی – ‘‘سمدر سیتو’’
ہندوستانی بحریہ نے ہندوستانی شہریوں کو واپس لانے کے لئے 08 مئی 2020 سے آپریشن سمدر سیتو شروع کیا تھا۔ ہندوستانی بحریہ کے جہازوں جلشوا اور مگر نے پہلے ہی مالدیپ اور سری لنکا سے 2874 شہریوں کو کوچی اور توتیکورین کی بندرگاہوں تک پہنچایا ہے۔
سمدر سیتو کے اگلے مرحلے میں ہندوستانی بحریہ کا جہاز شاردل 08 جون 2020 کو اسلامی جمہوریہ ایران کے بندر عباس بندرگاہ سے ہندوستانی شہریوں کو لے کر گجرات کے پوربندر کے لئے روانہ ہو گا۔ اسلامی جمہوریہ ایران میں واقع ہندوستانی مشن انخلا کے لئے ہندوستانی شہریوں کی ایک فہرست تیار کر رہا ہے جسے ضروری طبی اسکریننگ کے بعد ان کو سفر کی سہولت فراہم کی جائے گی۔
آئی این ایس شاردل جہاز پر کووڈ سے متعلق سماجی دوری بنائے رکھنے کے ضوابط پر عمل کیا جا رہا ہے اور اس کے لئے جہاز کو خصوصی طور سے تیار کیا گیا ہے۔ انخلا مہم کے لئے اضافی میڈیکل اسٹاف، ڈاکٹروں، سوچھتا ماہرین، غذائیت کے ماہرین، میڈیکل اسٹور، راشن، ذاتی حفاظتی سامان اور فیس ماسک سمیت دیگر انتظامات کئے گئے ہیں۔ ضروری اشیا میں کووڈ۔ انیس سے نمٹنے کے لئے مخصوص طبی ساز وسامان سمیت کووڈ۔ انیس بحران کے دوران بھارتی بحریہ کی تیار کردہ جدید مصنوعات کو بھی شامل کیا گیا ہے۔
سمندری راستے سے پوربندر تک لانے کے دوران شہریوں کو بنیادی سہولتیں اور طبی سہولت فراہم کی جائے گی۔ کسی بھی ہنگامی صورت حال کے لئے خصوصی آئسولیشن کمپارٹمنٹ بھی نشان زد کئے گئے ہیں۔ بغیر علامت والے افراد سمیت کووڈ۔ انیس سے متعلق چیلنجوں کے پیش نظر راستے کے لئے سخت پروٹوکول متعین کئے جا رہے ہیں۔
پوربندر میں اترنے کے بعد دیکھ بھال کے لئے شہریوں کو ریاستی حکام کے سپرد کر دیا جائے گا۔
وزیراعظم کا دفتر
وزیراعظم نے براک اوباما کے لئے کووڈ-19 سے جلد صحت یاب ہونے پر نیک خواہشات کا اظہار کیا
وزیراعظم جناب نریندر مودی نے سابق امریکی صدر براک اوباما کو کووڈ-19 سےجلد صحت یاب ہونے پر اپنی نیک خواہشات پیش کیں۔
سابق امریکی صدر براک اوباما کی ایک ٹوئیٹ کے جواب میں وزیراعظم نے کہا :
‘‘محترم براک اوباما، کووڈ-19 سے آپ کے جلد صحت یاب ہونے کے لئے اور آپ کے کنبے کی صحت و بہتری کے لئے میری نیک تمنائیں۔’’